Ludvig Leth

Ludvig Arnoldus Leth (1836–1902) var en norsk embetsmann og stortingsmann fra Molde.

Leth ble student i 1853 og cand. jur. i 1857. Han ble utnevnt til fogd i Romsdal i 1877. Fra 1893 til 1902 var han amtmann i Romsdals amt.

Leth var med i Molde bystyre i 1862 og var ordfører i flere år. Han var formann i Romsdal Sparebanks styre fra 1866, og formann i matrikkelkommisjonen for Sunnmøre. Leth var med i noen statsoppnevnte kommisjoner, blant andre leilendingskommisjonen i 1879 og væreierkommisjonen i 1884. 

I årene 1874–76 var Leth representant for Ålesund og Molde på Stortinget. Han var da sekretær i stortinget, samt medlem av veikomiteen i 1874 og budsjettkomiteen i 1875–76.

Leth ble utnevnt til ridder av St. Olavs Orden i 1889, og forfremmet til kommandør av 1. klasse i januar 1900.

Han døde i 1902 i fødebyen, hvor Amtmann Leths gate ble oppkalt etter ham.

Referanser

 Kilder 
 Lindstøl, Tallak: Stortinget og Statsraadet 1814–1914. Kristiania, 1914


 Eksterne lenker 


Kategori:Norske amtmenn
Kategori:Ordførere i Molde
Kategori:Stortingsrepresentanter 1874–1876
Kategori:Stortingsrepresentanter for Møre og Romsdal
Kategori:Kommandører med stjerne av St. Olavs Orden
Kategori:Personer fra Molde kommune